Vind jou vlerke by 'n plaaslike VLU-tak | Nelspruit Post
Die Vroue Lanbou-Unie (VLU) het verskeie takke in Mbombela waar dames betrokke kan raak. Hulle pak ook verskeie projekte aan om die gemeenskap op verskillende maniere te ondersteun. Sien gerus die kontakbesonderhede van die takvoorsitters om presies te weet waar om in te skakel as jy wil deel in die pret van die VLU.
Ontmoet Retha Janse van Rensburg, die voorsitter van die Flamboyant-tak. Hulle hoofkantoor is by die NG Kerk Nelspruit-Suid geleë. Die tak se groot jaarprojek is gratis naaldwerkklasse wat aan dogters op skool aangebied word. Op 2 Junie het hulle 'n oggendtee met Altus Theart en Gerrie Jordaan aangebied om geld vir hierdie naaldwerkklasse in te samel. Flamboyant-tak vergader elke derde Dinsdag van die maand. Om meer inligting of om lid te word, skakel Retha by 083-626-6052 of [email protected]
Aan die stuur by die Loerietak is Iris Kühn. Hulle vergader elke tweede Dinsdag en het werksklas elke derde Dinsdag van die maand. Loerietak se groot jaarprojekte is die Innibos-koffiestalletjie, Damascus Huis vir Haweloses en die Pro Gratia- leersentrum se skoolkombuis. Vir meer inligting oor hulle werksaamhede skakel gerus vir Iris by 082-3470-365 of [email protected]
Lourinda Cronjé is die trotse voorsitter van die Nelspruittak. Vanjaar is hulle besig met ‘n herwinningsprojek waar hulle mense opvoed en bewus maak oor die belangrikheid van herwinning. Belangstellendes kan elke derde Dinsdag van die maand om 09:30 by die tak se vergadering aansluit of vir Lourinda skakel by 083-277-7753 of [email protected]
Fleur-de-Lis is die enigste aandtak van die VLU omdat die meeste lede voltyds werk. Jeanette Relling is die voorsitter. Hulle jaarprojekte sluit in: die versameling van broodknippies vir rolstoele en ondersteuning van Solidariteit se Ons Winkel. Jeanette kan geskakel word by 082-929-5365 of [email protected]
This week’s page 3 pic